KRAPINSKO-ZAGORSKA ŽUPANIJA

**OSNOVNA ŠKOLA MATIJE GUPCA GORNJA STUBICA**

**49245 GORNJA STUBICA, MATIJE GUPCA 2**

Broj RKP – a: **15657**

Matični broj:  **03033104** OIB: **93929174665**

Šifra djelatnosti:  **8520** **Osnovno obrazovanje**

**OBRAZLOŽENJE FINANCIJSKOG PLANA OŠ MATIJE GUPCA GORNJA STUBICA**

**ZA RAZDOBLJE 2022.-2024.**

1. **UVOD –SAŽETAK DJELOKRUGA RADA ŠKOLE**

OŠ Matije Gupca Gornja Stubica je osnovnoškolska ustanova sa sjedištem u Gornjoj Stubici, Matije Gupca 2. Sastoji se od matične škole, četiri područne škole i zgrade stare škole. Nastava je organizirana u jednoj smjeni u matičnoj školi i u tri područne škole (u PŠ Dubovec u školskoj godini 2021./2022. nije organizirana nastava), u petodnevnom radnom tjednu. Broj učenika zadnjih godina dosta pada. Godine 2015.g. bilo je upisano 383 učenika, 2016.g. 379, 2017.g.373 učenika, 2018.g. 368, 2019.g. 359, 2020.g. 360 učenika, 2021.g. 362 učenika, a za 2022.g. procjena je 348 učenika. U školi je ustrojeno 24 odjela (jedan odjel – djelomična integracija). U matičnoj školi ima 18 odjela, a u područnim školama 6 odjela (4 kombiniranih).

Nastava, redovna, izborna i dopunska izvodi se prema nastavnim planovima i programima, koje je donijelo Ministarstvo znanosti, obrazovanja i sporta i operativnom Godišnjem izvedbenom odgojno obrazovnom planu i programu rada. Osim osnovnog obrazovanja u školi se provodi i posebni program po članku 8. Pravilnika o osnovnoškolskom i srednjoškolskom odgoju i obrazovanju učenika s teškoćama u razvoju.

U školi provodima program osnovnog glazbenog obrazovanja za instrumente tamburu, gitaru i klavir. Trenutno su upisana 52 učenika i imamo tri razredna odjela glazbene škole.

Provodimo i program predškole do kraja 2021.g., u 2022.g. program predškole održavati će se u prostorima dječjeg vrtića Jurek u Gornjoj Stubici.

Zaposleno je 75 djelatnika, ima dosta mladih učitelja i učitelja na zamjeni. Škola ima osam pomoćnika u nastavi (sedam pomoćnika u nastavi financira se preko projekta Baltazar 5, a jednog pomoćnika financira Udruga mladih Feniks).

1. **OBRAZLOŽENJE PROGRAMA (AKTIVNOSTI I PROJEKATA)**

**Opis programa**

Financijskim planom škole sredstva su planirana za provođenje glavnog programa -Osnovno obrazovanje

Ovaj program provodit će se kroz sljedeće aktivnosti i projekte:

* Redovni poslovi osnovnog obrazovanja
* Oprema, nastavna pomagala
* Ostalo - Financiranje OŠ, Glazbene škole,Posebna namjena (uplata roditelja za financiranje školske kuhinje, terenske nastave, osiguranja, sufinanciranje glazbene škole)

Izvori financiranja su:

1. Državni proračun RH iz kojeg se financiraju plaće za zaposlene, prijevoz i ostale

 naknade (jubilarne, pomoći, otpremnine dar djeci, božićnica, regres za GO),

 državna natjecanja, nabava udžbenika -9.198.600 kn.

 2. Iz proračuna KZŽ financiraju se materijalni troškovi, investicijsko održavanje, nabava opreme -

 403.560 kn.

 Dodatna sredstva Županije namijenjena su za financiranje županijskih natjecanja, projekata –

 Zalogajček, financiranje plaća i prijevoza PUN Baltazar 5, naknade e-Tehničaru, održavanje

 Građanskog odgoja -377.800 Kn

 3. Tekuće pomoći od institucija i tijela EU -projekt Erasmus+ KA201 STEAMing -254.000 kn

 planirani višak iz 2021.g.

1. Pomoći od JLS namijenjena su za sufinanciranje školske kuhinje učenicima, financiranje Novigradskog proljeća za darovite učenike, škole plivanja-75.000 kn
2. Vlastiti prihodi, koje čine prihodi Učeničke zadruge, prihodi od stanarine i iznajmljivanja prostora, otkup stana, uplate djelatnika za prehranu - koriste se za rad Učeničke zadruge, prehranu djelatnika i za pokriće materijalnih potreba škole -50.330 kn
3. Donacije se namjenski troše, obično nabava opreme -15.000 kn
4. Ostali nespomenuti prihodi su prihodi od uplate roditelja za financiranje školske kuhinje, terenske nastave, uplate za osiguranje, zakasnine (školska knjižnica), sufinanciranje glazbene škole i namjenski se koriste za navedeno -380.000 kn

U financijski plan uključen je procijenjeni višak 309.000 kn koji će se prema odluci utrošiti u 2022.g., a odnosi se na sredstva za provođenje projekta Erasmus+ KA201, sredstva od projekta KA1 i Reception, sredstva Učeničke zadruge i sredstva Glazbene škole (planira se nabava instrumenata za nove programe).

**Zakonske i druge pravne osnove**

Djelatnost osnovnog školstva ostvaruje se u skladu s odredbama Zakona o odgoju i

obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 94/13 , 152/14 i 7/17) i Zakona o ustanovama (NN broj 76/93,29/97,47/99, 35/08).

 Uputama za izradu proračuna KZŽ 2022.-2024. od 20.09.2021.g.

 Godišnji izvedbeni odgojno – obrazovni plan i program rada za školsku godinu 2021./2022.

 kojim su utvrđene sve aktivnosti.

 Školski kurikulum OŠ Matije Gupca Gornja Stubica, nastavne i izvannastavne aktivnosti za

 školsku godinu 2021./2022.

**Usklađeni ciljevi , strategije i programi s dokumentima dugoročnog razvoja**

Škola Matije Gupca Gornja Stubica tradicionalno pruža najbolju mogućnost svim našim učenicima za stjecanje potrebnih znanja za život i rad na prvoj razini školovanja. Od svih učenica i učenika tražimo i omogućavamo im postizanje uspjeha, koji odgovara njihovim individualnim sposobnostima. Nama su odgoj i obrazovanje jednako važni.

Humani odnos svih učenika i zaposlenika u školi karakteriziraju cjelokupni život škole, te se doživljavamo kao škola u kojoj svi postižu uspjeh, a razlike su samo u individualnim nadarenostima i opredjeljenjima. Radi zdrave i talentirane djece i svoj smo školski kurikulum, kako se vidi razgranali u smislu potreba razvoja kreativnosti, razvoja sredine i društva u cjelini, te očuvanju kulturne i svake druge baštine, koja nam je od neprocjenjive vrijednosti. Ove ideje, kako se vidi, utkane su u sve segmente kurikuluma.

Školski tim za kvalitetu donio je prijedlog specifičnih ciljeva za našu školu:

* Otvorenost suradnja škole,
* Njegovanje tradicije i kulturne baštine,
* Razvijanje poduzetništva,
* Razvijanjem ekološke svijesti,
* Suradnja s lokalnom zajednicom, roditeljima i studentima,
* Humanitarna djelatnost škole,
* Pravila ponašanja,
* Promicanje zdravog načina života,
* Preventivni program i profesionalna orijentacija,
* Informatizacija i digitalizacija škole,
* Stručno usavršavanje učitelja.

Nastojat ćemo i u naredne tri godine podići kvalitetu nastave na što višu razinu, i to stalnim kvalitetnim usavršavanjem nastavnika te podizanjem materijalnih i drugih uvjeta, prema našim mogućnostima, na viši standard. Učenike će se poticati na izražavanje kreativnosti, talenata i sposobnosti kroz uključivanje u izvannastavne aktivnosti, natjecanje te druge školske projekte, priredbe i manifestacije.

Škola je uključena u međunarodne Erasmus + projekte KA201 STEAMing. Ostali projekti: Baltazar 5, Zalogajček, Škola za život – eksperimentalna provedba reforme škole u 8. razred-geografija.

Poticat će se kvalitetna komunikacija na relacijama profesor-učenik-roditelj, učenik-učenik, učenik-profesor, zaposlenici međusobno kroz zajedničke aktivnosti i druženja, kolektivnim upoznavanjem kulturne i duhovne baštine naše domovine i šire.

Izvannastavne aktivnosti biti će organizirane preko novinarske grupe, dramskih grupa, glazbenih grupa, sportskih grupa, sekcija Učeničkih zadruga, Eko škole, Crveni križ, Mali volonteri, GLOBE program, Prometne grupe, Medijske grupe, Mali daktilografi, robotika, informatičari, likovne grupe, povijesne grupe, vjeronaučne grupe, igraonice na engleskom i njemačkom jeziku, Male mudrice, Zagorska hiža, Građanski odgoj, prema mogućnostima škole i epidemiološkom stanju. Profesori će tijekom školske godine sudjelovati na online edukacijama (webinari), stručnim skupovima te održavati ogledne satove prema programu Stručnih vijeća.

3. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Školsku godinu 2020.-2021. pohađalo je 359 učenika i svi su uspješno završili razred.

Pohvaljeno je 110 učenika nižih razreda i 57 učenik viših razreda, ukupno 167 učenika.

Dodatna nastava organizirana je za bolje učenike iz predmeta: matematika, hrvatski jezik, engleski jezik, njemački jezik, priroda, biologija, povijest, geografija, fizika, kemija, vjeronauk i informatika.

Školska natjecanja na kojima su sudjelovali učenici škole: Hrvatski jezik, Njemački jezik, Matematika, Informatika, Sigurno u prometu, Geografija, Biologija i Likovna kultura.

Učenici naše škole sudjelovali su na županijskim natjecanjima iz predmeta Informatika, Matematika, Hrvatski jezik, Mladi tehničar, Likovna kultura, Njemački jezik, Geografija, Biologija, Sigurno u prometu, LIDRANO i smotra Učeničkih zadruga.

4 učenice škole sudjelovale su na državnom natjecanju iz plivanja u Rijeci.

Na državno natjecanja mladih tehničara plasirao se jedan učenik.

Među učenicima 3.razreda provedeno je psihologijsko testiranje, a učenici koji su prošle školske godine identificirani kao daroviti uključeni su u grupu Male mudrice gdje je psihologinja s njima jednom tjedno radila na razvoju vještina i poticanju interesa za usvajanjem novih znanja.

U Gornjoj Stubici, 20.10.2021.

 Ravnateljica:

 Sanja Knezić, prof.